पत्रकार किशोरचंद्र और राजनीतिक कार्यकर्ता एरेन्ड्रो (बाएं)

इम्फाल वेस्ट के ज़िला मजिस्ट्रेट किरणकुमार के एक आदेश के बाद मंगलवार को दोनों को जेल भेज दिया गया है.

असल में बीते गुरुवार को मणिपुर बीजेपी के अध्यक्ष प्रोफ़ेसर एस टिकेंद्र सिंह का कोरोना संक्रमित होने के कारण निधन हो गया था और उसी दिन पत्रकार किशोरचंद्र और राजनीतिक कार्यकर्ता एरेन्ड्रो ने अपनी फ़ेसबुक पोस्ट पर लिखा था, "गाय का गोबर और गोमूत्र काम नहीं करता है. रेस्ट इन पीस."

इस फ़ेसबुक पोस्ट को कथित अपमान के तौर पर लेते हुए प्रदेश बीजेपी के प्रदेश महासचिव पी. प्रेमानंद मीतेई और प्रदेश उपाध्यक्ष उषाम देबेन सिंह ने दोनों के ख़िलाफ़ इम्फ़ाल पुलिस थाने में एक मामला (76 (5) 2021) दर्ज करवाया था. 

इसके बाद मणिपुर पुलिस ने किशोरचंद्र और एरेन्ड्रो के ख़िलाफ़ ग़ैर-ज़मानती और संज्ञेय अपराध के तहत आईपीसी की धारा 153-A/505(b) (2) r/w 201/ /295-A/503/504/34 लगाते हुए गुरुवार को उनके घर से गिरफ़्तार कर लिया था.

समाप्त

किशोरचंद्र को हिरासत में लिए जाने के ख़िलाफ़ उनकी पत्नी विरोध प्रदर्शन के दौरान (फ़ाइल फ़ोटो)

आईपीसी की धाराओं के बाद एनएसए

किशोरचंद्र और एरेन्ड्रो के वकील चोंगथाम विक्टर ने बीबीसी से कहा, "दोनों को सोशल मीडिया की एक पोस्ट के लिए गिरफ़्तार किया गया है. दरअसल उन्होंने चिकित्सा विज्ञान के आधार पर गाय के गोबर और गोमूत्र के इस्तेमाल पर अपनी बात कही थी. उन लोगों ने अपनी पोस्ट में किसी भी व्यक्ति का नाम उल्लेख नहीं किया था." 

"केवल अपने वाक्य के अंत में रेस्ट इन पीस लिखा था. यह किसी भी तरह सरकार की आलोचना नहीं थी. उन लोगों ने केवल चिकित्सा विज्ञान में भरोसा करने के तर्क पर अपनी बात कही थी. चूकि दोनों पर एनएसए लगाया गया है इसलिए मैं एक बार फिर से संबंधित प्राधिकारी के समक्ष अपनी प्रस्तुति रखूँगा, बाक़ी मामले को ख़त्म करना या नहीं करना उन पर निर्भर करेगा."

वकील चोंगथाम के अनुसार पुलिस ने आईपीसी की धारा के तहत जो मामला दर्ज किया था, उसमें दोनों की ज़मानत हो गई थी लेकिन इसके बाद एनएसए लगा दिया गया. 

पत्रकार किशोरचंद्र और राजनीतिक कार्यकर्ता एरेन्ड्रो की गिरफ़्तारी और उन पर लगाए गए एनएसए के इस मामले को पाँच दिन बीत चुके हैं लेकिन ऑल मणिपुर वर्किंग जर्नलिस्ट यूनियन समेत राज्य में पत्रकारों के लिए मौजूद किसी भी संगठन ने अबतक कोई प्रतिक्रिया नहीं दी है.... \n\nउपरोक्त लेख के लिए मुझे एक अच्छा शीर्षक दें।
मणिपुर बीजेपी अध्यक्ष की मौत के दिन एक फ़ेसबुक पोस्ट के कारण लगा NSA